Prinses Beatrice is verloof | Netwerk24
Prinses Beatrice is verloof
Beabea - wow! I'm so happy for you my dearest big sissy and dear Edo. It's been a long time coming and you two are meant to be. ?? by me!! “We are extremely happy to be able to share the news of our recent engagement. We are both so excited to be embarking on this life adventure together and can’t wait to actually be married. We share so many similar interests and values and we know that this will stand us in great stead for the years ahead, full of love and happiness”
Prinses Beatrice en haar kêrel, Edoardo Mapelli Mozzi, het vroeër vandeesmaand verloof geraak.
Die 31-jarige dogter van prins Andrew en Sarah, die hertogin van York, het in Italië verloof geraak aan die 34-jarige eiendomsontwikkelaar, berig die BBC.
Volgens The Telegraph sal die troue in 2020 plaasvind, maar geen ander besonderhede is bekend nie.
Die paartjie het ’n verklaring deur Buckingham-paleis uitgereik wat lui: “Ons is baie bly om die nuus van ons onlangse verlowing te deel. Ons is albei so opgewonde om saam hierdie lewensavontuur te begin en kan nie wag om getroud te wees nie. Ons deel soveel soortgelyke belangstellings en waardes en ons weet dat dit ons in ’n goeie plek sal hou vir die komende jare, vol liefde en geluk.”
Sky News berig Beatrice se verloofde was eers ’n familievriend voordat hulle einde 2018 ’n verhouding aangeknoop het. Mozzi het ’n tweejarige seun uit ’n vorige verhouding.
Dit is Beatrice se eerste verhouding sedert sy en David Clark hul verhouding in 2016 beëindig het.
Beatrice se jonger suster, prinses Eugenie, het in Oktober 2018 met haar jare lange kêrel getrou. Sy het die verloofde paartjie op Instagram geluk gewens.
“Ek is so bly vir jou, my liefste groot sussie en liewe Edo,” sê sy.
Beatrice se ma het ook op Twitter haar goeie wense vir die paartjie uitgespreek.
“Ek weet wat ’n ma voel, so ek het trane van vreugde. Ek is so trots op hierdie nuus. Andrew en ek is net die gelukkigste mense ooit om twee goeie skoonseuns te hê.
Beatrice is negende in die ry om die kroon te bestyg.”
Meer oor: Prins Andrew | Edoardo Mapelli Mozzi | Koninklikes | Verlowing